Миливое Блазнавац се издига по времето на княз Александър Караджорджевич. През 1848 година, три години след постъпването си в армията, е назначен за адютант на княза. През същата година, по време на Унгарската революция, Блазнавац води сръбски доброволци в боевете с унгарците във Войводина. По-късно посещава военно училище в Мец, изпълнява дипломатически мисии и ръководи отдел в министерството на вътрешните работи. През 1858 година Александър Караджорджевич е свален от Скупщината. Завърналият се на престола Милош Обренович интернира Блазнавац в родното му село (в община Топола).